《觉空寺》
宋代·程公许

箯舆选胜暑风轻，渺渺西岑得化城。
应供佛元无往相，教忠皇为锡嘉名。
竹窗栉发晨光薄，松径褰裳午荫清。
安得一单长寄此，跏趺静看篆香萦。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。